بیرلشمیش میلتلر باش کاتیبی آنتونیو گوترش، آمریکانین سوریه‌ده سؤزده "سرحد گوونلیگی گوجو" قورما پلانینا دایر،
"سوریه خالقی اؤز پروبلئملرینی اؤزو حل ائده‌بیلسه داها یاخشی اولاردی" دئدی.
گوترش، بیرلشمیش میلتلر مرکزینده دوزنله‌دیگی مطبوعات کنفرانسیندا گوندمه دایر سواللاری جاوابلاندیردی.
اولوسلارآراسی توپلومون بیر چوخ مسئله‌ده اوغورسوز اولدوغونا و داوام ائدن چاتیشمالار و ترور مسئله‌سینه دقت چکن گوترش،
"اورتادوغودا بیر کور دویون ایله کره یاریم آداسین‌دا محتمل بیر نوکلئر ساواشلا قارشی قارشییاییق" دئدی.
ایقلیم دییشیکیلیگینین سرعتله ایرلیله‌دیگی، برابرسیزلیکلرین، میلتچیلیگین آرتماسی باره‌ده اویاران گوترش، گونوموزون پروبلئملری قارشی‌سیندا داها آز نیفرت، داها چوخ دیالوگ و داها چوخ اولوسلارآراسی امکداش‌لیق چاغریسی ائتدی.
گوترش، قازئته‌چی‌لرین آمریکانین سوریه‌ده سؤزده "سرحد گوونلیگی گوجو" قورما پلانینا دایر سوالینا،
"سوریه خالقی اؤز پروبلئملرینی اؤز حل ائده‌بیلسه داها یاخشی اولاردی" جاوابینی وئردی.
ژنو پروسه‌سینین جانلاندیریلماسی اوچون هر نؤوع چابانین گؤستریلمه‌سی لازیم اولدوغونو سؤیله‌یه‌ن گوترش، سوریه‌‌ده‌کی بحرانین حربی یوللا حلینین مومکون اولامایاجاجاغینی ایفاده ائتدی.
